armvectores/hy_wikipedia_2023 huggingface dataset:
Աքիլլեսն ու կրիան

Աքիլլեսն ու կրիան, հին հույն փիլիսոփա Զենոն Էլեացու ապորիաներից։


== Բովանդակություն ==
Արագավազ Աքիլլեսը երբեք չի հասնի դանդաղաշարժ կրիային, եթե շարժման սկզբում կրիան Աքիլլեսից առաջ է։

Դիոգենես Լայերտացին այդ հայտնի ապորիայի հեղինակ էր համարում Զենոնի ուսուցիչ Պարմենիդեսին։ Կրիան, ապորիայի տեքստում որպես կերպար, ներդրվել է հետագա մեկնաբանների կողմից։
Ապորիայում Աքիլլեսի կերպարը վերցրված է Իլիականից, որտեղ հերոս Աքիլլեսը բազմիցս անվանվում է «արագավազ»։ Ապորայի սյուժետը հիշեցնում է Աքիլլեսի՝ Հեկտորին անհաջող հետապնդումը։


== Ապորայի լուծում ==
Պարադոքսի հնարավոր բացատրություններից մեկն է. հեռավորության և ժամանակի անվերջ բաժանելիության կեղծ պատկերացումը։
Ստացվում է, որ արագավազ Աքիլլեսը անվերջ կրճատում է իր և կրիայի միջև եղած հեռավորությունը, անվերջ մոտենում է կրիային, բայց չի հասնում նրան։ Զենոնն առաջարկում էր մտքով լուծել այս դժվարությունը։ Բայց քանի որ այստեղ շարժումը, տարածությունը, ժամանակը պատկերացվում են ընդհատ ձևով, առանձին պահերից բաղկացած, ապա այդպիսի ըմբռնումների շրջանակում առաջացած դժվարությունն անխուսափելի է և անլուծելի։


=== Ժամանակակից մեկնաբանություն ===
Բավականին հաճախ են հանդիպում փորձեր, երբ փորձում են մաթեմատիկորեն հերքել Զենոնի դատողությունները, այդպիսով՝ «փակել թեման»։ Օրինակ՝ ապորիայի համար կառուցելով փոքրացող ինտերվալների շարք, հեշտությամբ կարելի է ապացուցել, որ Աքիլլեսը առաջ կանցնի կրիայից։ Սակայն այդ հերքումներում փոխվում է վեճի էությունը։ Զենոնի ապորիայում խոսվում է ոչ թե մաթեմատիկական մոդելի մասին, այլ՝ իրական շարժման, և դրա համար անիմաստ է սահմանափակել պարադոքսի վերլուծությունը ներմաթեմատիկական դատողություններով. չէ՞ որ Զենոնը կասկածի տակ է դնում իրական շարժման մեջ իդեալականցված մաթեմատիկական հասկացությունների կիրառությունը։
Զենոնի ապորիայի լուրջ հետազոտողներ ֆիզիկական և մաթեմատիկական մոդելները դիտարկում են համատեղ։ Ռիխարդ Կուրանտը և Հերբերտ Ռոբինսը ենթադրում են, որ պարադոքսի լուծման համար անհրաժեշտ է զգալիորեն խորացնել ֆիզիկական շարժման ներկայիս հասկցությունները։


== Ապորիան գրականությունում և արվեստում ==
Լուիս Քերոլը գրել է տրամաբանական հանելուկ պարունակող երկխոսություն. «Ի՞նչ է ասել կրիան Աքիլլեսին» անվամբ։
Լև Տոլստոյը «Պատերազմ և խաղաղություն» վեպի III հատորում վերապատմում է Աքիլլեսի ու կրիայի պարադոքսը և առաջարկում իր վերլուծությունը. չի կարելի «առանձին միավորների» բաժանել անընդհատ շարժումը։ Հետագայում Տոլստոյը, համեմատությամբ, խոսում է պատմության մեջ անհատի դերի մասին։
Աքիլլեսի մասին ապորիան բազմիցս հիշատակվել է Խորխե Լուիս Բորխեսի գործերում։ Նրա կողմից գրված պարադոքսային իրավիճակը արտացոլված է հումորային բանաստողծություններում և անգամ անեկդոտներում։
2008 թվականին Տակեշի Կիտանոն նկարահանել է «Աքիլլեսն ու կրիան» ֆիլմը։


== Ծանոթագրություններ ==
Բերեժոկ (գյուղ, Խվոյնինսկի շրջան)

Անվան այլ կիրառումների համար տե՛ս՝ ԲերեժոկԲերեժոկ (ռուս.՝ Бережок), գյուղ Ռուսաստանի Նովգորոդի մարզի Խվոյնինսկի շրջանի կազմում։
Բնակչությունը վերջին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սվետլանա Ավակովա

Սվետանա Ավակովա (ռուս.՝ Авакова, Светлана Ивановна, փետրվարի 4, 1953(1953-02-04), Մուրմանսկ, ՌԽՖՍՀ, ԽՍՀՄ), ռուս քանդակագործ։


== Կենսագրություն ==
1980 թվականին ավարտել է Սանկտ Պետերբուրգի Շտիգլիցի անվան գեղարվեստաարդյունաբերական ակադեմիայի մոնումենտալ քանդակագործի բաժինը։ Ռուսաստանի դիզայներների միության անդամ, Ռուսաստանի նկարիչների ստեղծագործական միության անդամ։ Վոգայի պետական տեխնոոգիական համասարանի Դիզայնի ամբիոնի դոցենտ։


== Հայտնի գործեր ==
Եղել է Մոնումենտալ քանդակագործության հետևյալ մրցույթների հաղթողը.

Լև Տոլստոյի կիսանդրու հեղինակ, քաղաք Պյատիգորսկ
Պատվավոր քաղաքացի Գավարուխինի բարձրաքանդակը, քաղաք Ժելեզնովոդսկ
«Բժշկական գործիքների հաղթարշավը» քանդակների կոմպոզիցիա, քաղաք Ժելեզնովոդսկ
Սավսկու դիմանկարով հիշատակի նշան, «Կովկասի մարգարիտ» առողջարան
Հուշատախտակ նկարիչ Կաչինսկուն, քաղաք Ժելեզնովոդսկ
Բարձրաքանդակ «Սերգեյ Ռադոնեժսկի» տաճարի ճակատային մասում, քաղաք Լերմոնտով
Հուշարձան` ըստ Անտոն Չեխովի «Հաստլիկն ու նիհարը» պատմվածքի, քաղաք Տագանրոգ
Հուշարձան «Լերմոնտով քաղաքի հիմնադիրներին` հանքագործներին»


== Մրցանակներ և նվաճումներ ==
Մեդալ` Պյատիգորսկ քաղաքին մատուցած ծառայությունների համար
նկարիչների ստեղծագործական միության արծաթե մեդալ
Դիզայրներների միության դիպլոմներ` հեղինակային տիկնիկների հավաքածուի համար
Ռուսաստանի ակադեմիական ցուցահանդեսների նկարիչների ստեղծագործական միության դիպլոմներ
Երկրագիտական, քաղաքային, համառուսական նկարիչների ստեղծագործական միության ցուցահանդեսների մասնակից


== Ծանոթագրություններ ==


== Արտաքին հղումներ ==
Ավակովների ստեղծագործական արվետսանոցի կայքը Archived 2018-11-14 at the Wayback Machine.
Սև իռլանդացիներ

«Black Irish» (հայերեն՝ Սև իռլանդացիներ), տերմին, որը կիրառվում է ամերիկյան իռլանդացիների կողմից՝ բնութագրելու իռլանդական ծագում ունեցող մուգ շագանակագույն կամ սևահեր իռլանդացիներին, ովքեր տարբերվում են ավանդական կարմրահեր իռլանդացու կարծրատիպից։
Հիմնականում տարածված են Միացյալ Նահանգներում, բացի այդ նաև Ավստրալիայում, Կանադայում և Մեծ Բրիտանիայում։ Տերմինը չունի բացասական բնութագրում, այլ միայն նկարագրում է իռլանդացու արտաքին տեսքը։


== Ծագումնաբանություն ==
Գոյություն ունեն «սև իռլանդացիների» ծագման մի շարք տեսություններ։ Դրանցից մեկը, որը ավելի շատ նման է լեգենդի, ասում է, որ սև իռլանդացիները համարվում են իսպանացիների սերունդները, ովքեր մնացել են այստեղ Անպարտելի Արմադայի ժամանակներից հետո։ Այդ մարդիկ բնակություն են հաստատել Իռլանդիայի արևմտյան ափերին՝ 1588 թվականին կրած պարտությունից հետո։
Վերջերս լույս տեսած գրքերից մեկում (Blood of the Isles by Bryan Sykes and The Origins of the British — A Genetic Detective Story by Stephen Oppenheimer), հեղինակները առաջ են քաշում թեզիս, որի համաձայն Իռլանդիայի նախաբնակները եկել են այստեղ Պիրենեյան թերակղզուց՝ մեզոլիթի և նեոլիթի դարաշրջաններում։


== Ծանոթագրություններ ==


== Արտաքին հղումներ ==
«Genes Link Celts to Basques», BBC News, 3 Apr 2001
«DNA shows Scots and Irish should look to Spain for their ancestry», The Scotsman Archived 2007-10-20 at the Wayback Machine.
«English, Irish, Scots: They’re All One, Genes Suggest»'(չաշխատող հղում),The New York Times
A Y Chromosome Census of the British Isles Archived 2007-09-14 at the Wayback Machine.; Cristian Capelli, Nicola Redhead, Julia K. Abernethy, Fiona Gratrix, James F. Wilson, Torolf Moen, Tor Hervig, Martin Richards, Michael P. H. Stumpf, Peter A. Underhill, Paul Bradshaw, Alom Shaha, Mark G. Thomas, Neal Bradman, and David B. Goldstein Current Biology, Volume 13, Issue 11, Pages 979—984 (2003). Retrieved 6 December 2005.
«Basque connection to the Welsh»(չաշխատող հղում)
Starling, «The Irish: More Spanish than Celt» Archived 2010-09-02 at the Wayback Machine., Killarney-Ireland
Օրինակք կոնդակաց եւ գրութեանց (4485)

Օրինակք կոնդակաց եւ գրութեանց (4485), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4485 թվի տակ: Ձեռագիրը գրվել է 1801-1811 թվականներին՝ Էջմիածնում: Գրված է թղթի վրա, որը ունի 32-33,5X22-23 սմ չափս: Ձեռագիրը կազմված է 158 թերթից: Գրված է միասյուն, նոտրգրով: Կազմը` լաթապատ ստվարաթուղթ: Հիշատակարաններ՝ դրությունների վերջում:


== Բովանդակություն ==
Օրինակք կոնդակաց և դրութեանց Դանիելի, Դաւթի, Եփրեմայ կաթողիկոսաց և Ներս. Աշտարակեցւոյ:


== Ծանոթագրություններ ==
Վլադիմիր Վարդանյան (այլ կիրառումներ)

Վլադիմիր Վարդանյան կարող է վերաբերել.

Վլադիմիր Վարդանյան (ծնվ.՝ 1930), հայ գեղանկարիչ
Վլադիմիր Վարդանյան, հայ քաղաքական գործիչ, ՀՀ ԱԺ 7-րդ գումարման պատգամավոր («Իմ քայլը» դաշինք)։
Կրինիչնի (այլ կիրառումներ)

Կրինիչնի, կարող է վերաբերել՝

Կրինիչնի - գյուղ (խուտոր) Ռուսաստանի Ռոստովի մարզի Մատվեևո-Կուրգանսկի շրջանում
Կրինիչնի - գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում
Նագատ (գյուղ, Սմոլենսկի շրջան)

Նագատ (ռուս.՝ Нагать), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հենրի V (ֆիլմ, 1989)

«Հենրի V» (անգլ.՝ Henry V),  կինոնկար։ Էկրանավորումը կատարվել է Ուիլյամ Շեքսպիրի «Հենրի V» պիեսի հիման վրա։ Արժանացել է «Օսկար» և «Ֆելիքս» մրցանակների։


== Սյուժե ==
Ֆիլմը սկսվում է կրկներգով։ Ժամանակակից հագուստով մարդը ներկայացնում է բեմադրության թեման։ Նա անցնում է դատարկ կինոստուդիայով, և իր մենախոսությունը ավարտում է հիմնական գործողության համար դռները բացելով։ Ֆիլմի ընթացքում կրկներգը մի քանի անգամ կրկնվում է։ Դա օգնում է բացատրել և խթանել գործողությունները։
15-րդ դարի սկիզբ, Անգլիա։ Իլիսկի եպիսկոպոսը և Քենթերբերի արքեպիսկոպոսը համաձայնության են գալիս։ Նրանք որոշում են շեղել երիտասարդ Հենրի V թագավորին և թույլ չտալ, որ նա որոշում արձակի, որովհետև այն կարող էր եկեղեցուն զրկել իր գույքից։ Նրանք պատրաստվում են համոզել թագավորին, որ նա հարձակվի Ֆրանսիայի վրա։ Քենթերբերի արքեպիսկոպոսը հայտնվում է թագավորության սրահում և թագավորի խորհրդականներին հայտարարում, որ Հենրին համարվում է ֆրանսիական գահի օրինական իրավահաջորդը։ Դա բացատրում է նրանով, որ Ֆրանսիայում Սալիկյան օրենքը անարդարացիորեն խախտում է գահի հանդեպ ունեցած իր իրավունքները և դրան պետք չէ ուշադրություն դարձնել։ Էքսետերի հերցոգի և Ուեսթմորլենդի կոմսի աջակցությամբ հոգևորականները կարողանում են համոզել թագավորին պատերազմ հայտարարել Ֆրանսիային, եթե գահին վերաբերող նրա իրավունքները մերժվեն։
Հենրի թագավորը Մաունջոյ է կանչում Ֆրանսիայի թագաժառանգ Լյուդովիկին։ Թագաժառանգը Հենրի թագավորին տալիս է թենիսի գնդակներով լցված արկղ։ Էքսետերի հերցոգը, արկղը բացելով, սարսափում է, բայց Հենրին վիրավորանքը հանգիստ է ընդունում։ Նա որոշում է հարձակվել Ֆրանսիայի վրա։ Ազատում է դեսպանին և սկսում է պլանավորել պատերազմը։
Բանակցություններն ավարտվում են։ Հենրի թագավորը նշանակվում է Անգլիայի և Ֆրանսիայի թագավոր։ Նա կարճատև սիրավեպ է սկսում Եկատերինայի հետ։ Այդ ժամանակ անգլիական և ֆրանսիական պատվիրակությունները կնքում են Տրուայի պայմանագիրը։ Ֆիլմը ավարտվում է այդ իրադարձություններից հետո տեղի ունեցած երևույթների մանրամասն նկարագրությամբ։


== Դերերում ==


== Պարգևներ և անվանակարգեր ==


=== Պարգևներ ===
1990 թվականին «Լավագույն հանդերձանքի դիզայն» անվանակարգում Օսկարի է արժանացել Ֆիլիս Դալթոն։
1990 BAFTA մրցանակի է արժանացել Քեննեթ Բրանան լավագույն ռեժիսորական աշխատանքի համար։


=== Անվանակարգեր ===
1990 թվականին Քեննեթ Բրանան «Լավագույն դերասան» անվանակարգում արժանացել է Օսկարի։
1990 թվականին Քեննեթ Բրանան «Լավագույն ռեժիսորա» անվանակարգում արժանացել է Օսկարի։
1990 թվականին Քեննեթ Բրանան «Լավագույն տղամարդկային դեր» անվանակարգում արժանացել է BAFTA մրցանակի։
1990 թվականին Քեննիթ Մակմիլանը «Լավագույն օպերատորական աշխատանք» անվանակարգում արժանացել է BAFTA մրցանակի։
1990 թվականին Ֆիլիս Դալթոնը «Կոստյումների դիզայնի լավագույն աշխատանք» անվանակարգում արժանացել է BAFTA մրցանակի։
1990 թվականին Թիմ Հարվեյը «Լավագույն նկարիչ-բեմադրող» անվանակարգում արժանացել է BAFTA մրցանակի։
1990 թվական Քեմբել Ասքյուն, Դևիդ Կրոզերը, Ռոբին Օ’Դոնոհյուն «Լավագույն ձայնային օպերատոր» անվանակարգում արժանացել են BAFTA մրցանակի։


== Հետաքրքիր փաստեր ==
Կոստյումների մեծամասնությունը, որը ֆիլմին տրամադրել է Angels & Bermans բրիտանական նորաձևության տունը, կրկնել են այն կոստյումները, որոնք ստեղծել են 45 տարի առաջ՝ շեքսպիրյան մեկ այլ պիեսի համար։ Պիեսի ռեժիսորը եղել է Լոուրենս Օլիվիեն։


== Ծանոթագրություններ ==
Փունարգյոզու

Փունարգյոզու, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Թաշուջա (ծովախորշ)

Թաշուջա, ծովախորշ Թուրքիայում, արևելյան Կիլիկիայում, Միջերկրական ծովի հյուսիս-արևելյան մասում, Մերսինի մարզի (պատմական Իչելի գավառի) Թաշուջու գյուղի մոտակայքում։


== Ծանոթագրություններ ==
Իտալիայի ֆուտբոլի ֆեդերացիա

Իտալիայի Ֆուտբոլի Ֆեդերացիա (իտալերեն՝ Federazione Italiana Giuoco Calcio կամ F.I.G.C.), իտալական ֆուտբոլային կազմակերպություն։ Շտաբը գտնվում է Հռոմ քաղաքում։
Ֆեդերացիան ղեկավարում է Իտալիայի ֆուտբոլի ազգային հավաքականի խաղերը, կազմակերպում է երկրի առաջնությունները զանազան մակարդակներով, նաև անցկացնում հավաթի խաղարկությունը։ Հիմնվել է 1898 թվականի մարտի 16-ին, 1905 թվականից ՖԻՖԱ-ի, 1954 թ.-ից՝ ՈՒԵՖԱ-ի անդամ է։
Աթմա

Անվան այլ կիրառումների համար տե՛ս՝ Աթմա (այլ կիրառումներ)Աթմա, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Դերո

Անվան այլ կիրառումների համար տե՛ս՝ Դերո (այլ կիրառումներ)Դերո, գյուղ Արևմտյան Հայաստանում, Վանի վիլայեթի Բերկրիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վիլյամանրիկե դե Տախո

Վիլյամանրիկե դե Տախո (իսպ.՝ Villamanrique de Tajo), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Լաս Վեգաս շրջանում։ Բնակչությունը՝ 795 մարդ (ըստ 2010 թվականի)։


== Ժողովրդագրություն ==


== Արտաքին հղումներ ==
Página web oficial Archived 2011-01-10 at the Wayback Machine.
Villamanrique de Tajo en Google Maps
Udalari buruzko webgunea.(Իսպաներեն)
Villamanrique de Tajo en la Historia [1]
Página del municipio Archived 2011-01-10 at the Wayback Machine.
Villamanrique de Tajo en Google Maps
Գառկալը

Գառկալը, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Վերին Քղիիում, Բալու քաղաքից 35-40 կմ հեռու, այլ Գառկալը գյուղի մոտ։
Հայաբնակ գյուղ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Միչուրինո (այլ կիրառումներ)

Միչուրինո, կարող է վերաբերել՝

Միչուրինո - գյուղ, Ուկրաինայի Դոնեցկի մարզի Թելմանովսկի շրջանում
Միչուրինո - գյուղ, Ուկրաինայի Նիկոլաևի մարզի Պերվոմայսկի շրջանում
Բուրչին Թերզիօղլու

Բուրչին Թերզիօղլու  (թուրքերեն՝ Burçin Terzioğlu, մարտի 9, 1980(1980-03-09), Ստամբուլ, Թուրքիա), թուրք դերասանուհի և մոդել։ 


== Կենսագրություն ==
Թերզիօղլուն դերասանական գործով սկսել է զբաղվել սկսած հինգ տարեկանից։ 1980-ական թվականներին նա նկարահանվել է մի քանի ֆիլմերում և հեռուստասերիալներում։ Մյուջդաթ Գեզենի արվեստի կենտրոնում նա սովորել է դերասանական արվեստ։
Թերզիօղլուն 2008-2014 թվականներին ամուսնացած է եղել Մուրատ Յըլդըրըմի հետ։ Նրանք միասին նկարահանվել են «Փոթորիկ» հեռուստասերիալում։ Սկսած 2015 թվականից Բուրչինը հանդիպում է Իլքեր Քալելիի հետ։ Նրանք միասին նկարահանվել են Փոյրազ Քարայել հեռուստասերիալում։


== Ֆիլմագրություն ==


=== Ֆիլմեր ===


=== Հեռուստասերիալներ ===


== Ծանոթագրություններ ==
Յուրգեն Ցոպ

Յուրգեն Ցոպ (էստոներեն՝ Jürgen Zopp, մարտի 29, 1988(1988-03-29), Տալլին, ԽՍՀՄ), էստոնացի թենիսիստ։ Ցոպը թենիս սկսել է խաղալ 6 տարեկանից, սիրում է խաղալ կոշտ կորտում։


== Հաղթանակներ (10) ==


===== Պարտություններ (2) =====


== Արտաքին հղումներ ==
Профиль на сайте ATP (անգլ.)
Սերժի (Էն)

Սերժի (ֆր.՝ Sergy), համայնք Ֆրանսիայում, գտնվում է Ռոն Ալպեր մարզի Էն գավառում։ Մտնում է Ֆերնե Վոկտեր կանտոնի կազմի մեջ։ Ժեկսի կոմունա։
Համայնքի INSEE կոդ՝ 01401։


== Աշխարհագրություն ==
Կոմունան Փարիզ քաղաքից գտնվում է 400 կմ հարավ-արևելք, Լիոն քաղաքից 105 կմ դեպի արևելք, 60 կմ հարավ-արևելք Բուրկ ան Բրեսից։


== Կլիմա ==
Կլիման կիսացամաքային է՝ ցուրտ ձմեռներով և տաք ամառներով։ Կոմունայում անձրևներ հաճախ չեն լինում, հիմնականում՝ ամռան ամիսներին։


== Բնակչություն ==
Համայնքի բնակչությունը 2010 թվականին կազմում էր 1977 մարդ։


== Վարչակազմ ==


== Տնտեսություն ==
2010 թվականի տվյալներով 1299 աշխատունակ տարիքի մարդկանցից (15-64 տարեկան) 1020-ը տնտեսապես ակտիվ էին, 279-ը անգործունակ (Ակտիվության ցուցանիշը — 78,5%, 1999 թվականին եղել է՝ 68,7%)։ 1020 աշխատունակ բնակիչներից 956-ը աշխատում էին (511 տղամարդ և 445 կին), անաշխատանք էին 64-ը (23 տղամարդ և 41 կին)։
279 անգործունակ մարդկանցից 96-ը աշակերտներ կամ ուսանողներ են, 61-ը թոշակառու, 122-ը անաշխատունակ էին այլ պատճառներով։


== Տեսարժան վայրեր ==
Սուրբ Նիկոլայա եկեղեցի (12-րդ դար)։ Պատմական հուշարձան 1922 թվական։
Սերժիի ամրոց (13-րդ դար)։
Բենի ամրոց։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Официальный сайт (ֆր.)
«Сержи» (ֆրանսերեն)։ Ֆրանսիայի վիճակագրության և տնտեսական հետազոտությունների ազգային ինստիտուտ։ Վերցված է 2014-06-06 
«Сержи» (ֆրանսերեն)։ cassini.ehess.fr։ Վերցված է 2014-06-06
Մանսարդ

Մանսարդ, սենյակ (հիմնականում՝ բնակելի) շենքի ձեղնահարկում, որի տանիքի լանջերը երկթեք են։ Մանսարդները տալիս են լրացուցիչ օգտակար մակերես, արտաքուստ հարստացնում են շենքի ծավալը, ճարտարապետական-գեղարվեստական կերպարը։ 	Տանիքի այս կառուցվածքը լայնորեն կիրառել է ֆրանսիացի ճարտարապետ Ֆրանսուա Մանսարը (այստեղից էլ՝ անվանումը)։
Գաբրիել Կառլ

Գաբրիել Կառլ (ֆր.՝ Gabrielle Carle, հոկտեմբերի 12, 1998(1998-10-12), Քվեբեկ քաղաք, Կանադա), կանադացի ֆուտբոլիստուհի, որը հանդես է գալիս պաշտպանի և կիսապաշտպանի դիրքում։ Խաղում է  NCAA առաջնությունում՝ «Սեմինոլսի» կազմում, որը Ֆլորիդայի պետական համալսարանի թիմն է։ 2015 թվականից հանդես է գալիս Կանադայի ազգային հավաքականում։ 2020 թվականի Տոկիոյի Ամառային օլիմպիական խաղերի չեմպիոն։


== Կարիերա ==
Գաբրիելն ավարտել է Մոնրեալի Սեն Լորան դպրոցը։ Խաղացել է «Դինամո Դե Քվեբեկի» կազմում։ 2013 թվականին և 2014 թվականին Կառլն ստացել է մինչև 15 և 16 տարիքային խմբերի լիգաներում ամենաթանկ խաղացողի մրցանակը։ 2015 և 2016 թվականներին նա Քվեբեկի նահանգի լավագույն ֆուտբոլիստ է ճանաչվել իր տարիքային խմբում։ 
2014 թվականին Կանադայի հավաքականի կազմում խաղացել է մինչև 17 տարեկան աղջիկների աշխարհի առաջնությունում։ 2015 թվականին հիմնական հավաքականի կազմում Գաբրիելը խաղացել է Պանամերիկյան խաղերում, որտեղ Կանադայի թիմն զբաղեցրել է չորրորդ տեղը։ Նա մասնակցել է նաև Ռիո դե Ժանեյրոյում կայացած Օլիմպիական խաղերի որակավորման մրցաշարին, եղել է թիմի պահեստայինների թվում՝ եզրափակիչ մրցաշարի համար։ 
2017 թվականին Կառլը ընդունվել է Ֆլորիդայի նահանգի համալսարան՝ «մարզական ֆիզիոլոգիա» մասնագիտությամբ և հանդես է եկել համալսարանի թիմի կազմում։ Առաջին մրցաշրջանում համալսարանի թիմի կազմում անցկացրել է քսանմեկ խաղում, որոնցից 19-ն անցկացրել է ամբողջությամբ, խփել է մեկ գնդակ և կատարել է մեկ գոլային փոխանցում։ 2018 թվականին Գաբրիելը մասնակցել է քսան հանդիպման՝ Կանադայի հավաքականի կազմում մասնակցելով ԿՈՆԿԱԿԱՖ-ի Ոսկե գավաթին։ «Սեմինոլսի» կազմում նա դարձել է NCAA առաջնության հաղթող և ընդգրկվել մրցաշարի խորհրդանշական հավաքականում։ Մրցաշրջանի խաղերում Կառլը խփել է մեկ գոլ և կատարել չորս գոլային փոխանցում։


== Ծանոթագրություններ ==


== Արտաքին հղումներ ==
Գաբրիել Կառլի էջը «Ֆլորիդա Սթեյթ Սեմինոլսի» կայքում(անգլ.)
N (երգիչ)

Անվան այլ կիրառումների համար տե՛ս՝ N (այլ կիրառումներ)
Չա Հակ Յոն (հանգըլ՝ 차학연, հանջա՝ 車學沇, հունիսի 30, 1990(1990-06-30), Չանգվոն, Հարավային Կորեա, առավել հայտնի բեմական N (Էն) անվամբ), հարավկորեացի երգիչ և դերասան, ռադիոհաղորդավար։ Նա հարավկորեական VIXX բոյ բենդ առաջնորդն է, հիմնական պարողն ու վոկալիստը։


== Վաղ կյանք և կրթություն ==
Ծնվել է Չանգվոնում (Հարավային Կորեա)։ VIXX-ի չորս անդամներից ամենաերիտասարդն է։ Ունի մեկ ավագ եղբայր և երկու ավագ քույր։
N-ը սովորում է Յովոնի համալսարանում և անցկացրել է մեկ տարի Ճապոնիայում։ VIXX-ի հետ դեբյուտ կատարելուց առաջ, N-ը մասնակցել է «Կվանգհվամունի սիրո երգը» մյուզիքլին։
2009 թվականին նա մասնակցել և հաղթել է խոշոր ընկերությունների (օրինակ՝ S.M., YG և JYP) կողմից անցկացվող զանազան մրցույթների։


== Սկավառակագրություն ==


=== Collaborations ===


== Ծանոթագրություններ ==
Ասմատ լեզու

Ասմատ, պապուասկական բարբառ, որով խոսում են ասմատ ազգը, Արևմտյան Նոր Գվինեա կղզում՝ Ինդոնեզիայում։
Հիմնական բարբառները, որոնք կարելի է համարել առանձին լեզուներ՝

Կասուարինյան, հայտնի է նաև կավեինագ։
Կենտրոնական, հայտնի է ջաս-յաս կամ մանովյան
Հյուսիսային, նաև հայտնի է կենոկ
ՅաոսակորՆրանցից մի շարք լեզուներ մոտ են ասմատ լեզվին։ Համանման ձևով, չիտակ լեզուն մոտ է ասմատին։


== Արտաքին հղումներ ==
Асмат (побережье Касуарина)
Северный асмат
Тамним-читак
Центральный асмат
Яосакор-асмат
Վոլոշինո (Միլլերովսկի շրջան)

Վոլոշինո (ռուս.՝ Волошино), սլոբոդա Ռուսաստանի Դաշնության Ռոստովի մարզի Միլլերովսկի շրջանում։ Վոլոշինսկի գյուղական համայնքի վարչական կենտրոնն է։
Դեյվիդ Աակեր

Դեյվիդ Աակեր (1938, Ֆարգո, Հյուսիսային Դակոտա, ԱՄՆ), մարքեթինգի, գովազդի և բրենդինգի մասնագետ, պրոֆեսոր։ Ծնվել է 1938 թվականին ԱՄՆ-ի Հյուսիսային Դակոտա նահանգի Ֆարգո քաղաքում։


== Կենսագրություն ==
Դեյվիդ Աակերը կառավարման բակալավրի կոչում է ստացել «MIT Sloan» մենեջմենթի դպրոցում։ Ընդունվել է Սթենֆորդի համալսարան, որտեղ ստացել է մագիստրոսի աստիճան՝ վիճակագրության բնագավառում և դարձել գիտությունների դոկտոր՝ գործնական ադմինիստրացիայի ոլորտում։
1981 թվականից դասավանդել է մարքեթինգային ռազմավարություններ, իսկ 1994 թվականից Կալիֆոռնիայի համալսարանի (Բերկլի)  բիզնես-դպրոցում ուսուցանել է մարքեթինգ : Այժմ խորհրդատվություն է տալիս ամերիկյան և եվրոպական առաջատար ընկերություններին։ Դասախոսություններ է կարդում ԱՄՆ-ում, Եվրոպայում, Ասիայում։ «Prophet Brand Strategy» ընկերության փոխնախագահն է, «Dentsu Inc»-ի խորհրդականը, «Haas» բիզնես-դպրոցի վաստակավոր պրոֆեսորը։


== Ձեռքբերումներ ==
Դեյվիդ Աակերը բրենդինգը բարձրացրել է հասկացողության լրիվ ուրիշ մակարդակի վրա։ Դեռ 1980 թվականին նա առաջարկել է բրենդի կապիտալը գնահատել որպես ընկերության ռազմավարական ակտիվ։ Այս առաջարկը ընդունվել է ողջ աշխարհի կողմից ևզարգանում է մինչ օրս։ Նա ձևակերպել է բրենդինգի կարևորագույն մի քանի բանաձևերը։ Մարքեթինգի մասին գրքերի ժամանակակից հեղինակներից շատերը հենվում են Աակերի մշակումների վրա։
Նա գրել է ավելի քան 100 հոդված, որոնք տպագրվել են ամերիկյան և եվրոպական գովազի և մարքեթինգի առաջատար թերթերում։ «The Journal of Marketing» և «California Management Review» ամսագրերում հրապարակած հոդվածների համար արժանացել է մրացանակների։ 2007 թվականին հայտնվել է մարքեթինգի և բիզնեսի ոլորտում ամենաազդեցիկ մարդկանց հնգյակում։


== Մրցանակներ ==
Դեյվիդ Աակերը արժանացել է երեք մրցանակի՝ «The Paul D. Converse Award»՝ մարքեթինգի գիտության մեջ ունեցած ներդրման համար, «The Buck Weaver Award»՝ մարքեթինգի տեսության և պրակտիկայի բնագավառում ունեցած ձեռքբերումների համար, «The Vijay Mahajan Award»՝ մարքեթինգի ռազմավարության մեջ ունեցած ներդրման համար։ Բացի այդ, արժանացել է երկու մրցանակի՝ «The Journal of Marketing» և «California Management Review» ամսագրերում հրապարակված հոդվածների համար։


== Ծանոթագրություններ ==


== Արտաքին հղումներ ==
http://readly.ru/author/2362/
https://en.wikipedia.org/wiki/David_Aaker
Լուկաս Բրավո

Լուկաս Բրավո (ֆր.՝ Lucas Bravo, մարտի 26, 1988(1988-03-26), Նիս, Ծովափնյա Ալպեր), ֆրանսիացի դերասան և մոդել, ով Լիլի Քոլինզի հետ Netflix-ի «Էմիլին Փարիզում» ռոմանտիկ կատակերգությունում կատարել է գլխավոր դերերից մեկը․ խոհարար Գաբրիելը, ով Էմիլիի հարևանն է և սիրելին։


== Կենսագրություն ==
Լուկասը Ֆրանսիայի ֆուտբոլի ազգային հավաքականի թոշակի անցած Դանիել Բրավոյի և երգչուհի Եվա Բրավոյի որդին է։ Միջնակարգ կրթություն ստացել է Նյոյի սյուր Սենում գտնվող Lycée Pasteur-ում։
Լիլի Քոլինզի հետ Netflix-ի «Էմիլին Փարիզում» ռոմանտիկ կատակերգությունում կատարել է գլխավոր դերերից մեկը․ խոհարար Գաբրիելը, ով Էմիլիի հարևանն է և սիրելին։ Նշվում է, որ Բրավոն նախապատրաստվել է խոհարարի դերը կատարելու համար, քանի որ նա նախկինում ռեստորանում խոհարարություն է արել։
Բրավոն ներայումս նկարահանվում է «Տիկին Հարիսը գնում է Փարիզ» ֆիլմում՝ Լեզլի Մենվիլի, Իզաբել Հափերթի և Ջեյսոն Իսաաքսի հետ, ֆիլմի ռեժիսորը Էնթնի Ֆաբիանն է, հիմնված է Փոուլ Գալիքոյի համանուն նովելի վրա։
Բրավոն նաև պրոֆեսիոնալ մոդել է, ում Փարիզում ներկայացնում է Viva գործակալությունը։
Որպես դերասան Բրավոն նախկինում հայտնվել է Անտուան Մուֆլայի 2014 թվականի ֆրանսիական կատակերգություն-դրամայում՝ «La Crème de la crème», որի ռեժիսորը Քիմ Չապիրոն է։


== Ծանոթագրություններ ==
Ռազդոլիե (ավան, Բոբրինեցի շրջան)

Անվան այլ կիրառումների համար տե՛ս՝ ՌազդոլիեՌազդոլիե (ուկրաիներեն՝ Роздолля), ավան Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Ռազդոլիե ավանում բնակվում էր 104 մարդ։ Բնակավայրը զբաղեցնում է 0,369 կմ² տարածք։ Բնակչության խտությունը կազմում էր 281,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բելինսկու փողոց (Երևան)

Անվան այլ կիրառումների համար տե՛ս՝ Բելինսկու փողոց (այլ կիրառումներ)Բելինսկու փողոց, փողոց Երևանի Էրեբունի վարչական շրջանում։ Քաղաքային նշանակության փողոց է։


== Տվյալներ ==
Սկսվում է Մովսես Խորենացու և Միչուրինի փողոցների հանգույցից, ձգվում հարավարևմտյան ուղղությամբ, հատում Սասունցի Դավթի փողոցը և հասնում Ռոստովյան փողոցի №№17 և 19 շենքերի մոտ՝ միանալով Աթոյան փողոցին։ Գտնվում է Լոռիս-Մելիքովի և Չեռնիշևսկու փողոցների միջև։
Խորհրդային տարիներին, մինչև ներկայիս անունն ստանալը, կոչվել է Անդրֆեդերացիայի 7-րդ փողոց։ Անվանվել է ի պատիվ ռուս գրական քննադատ, հրապարակախոս Վիսարիոն Բելինսկու։


== Պատկերասրահ ==

		
		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Կորյուն Ռոստոմյան

Ռոստոմյան Կորյուն Եզեկի (ապրիլի 16, 1918(1918-04-16), Ղարաքիլիսա, Ալեքսանդրապոլի գավառ, Երևանի նահանգ, Ռուսական պետություն - փետրվարի 24, 2002(2002-02-24), Երևան, Հայաստան), գյուղատնտեսության էլեկտրիֆիկացման բնագավառի հայ խորհրդային գիտնական։ Տեխնիկական գիտությունների դոկտոր (1967), պրոֆեսոր (1967)։ ԽՄԿԿ անդամ 1941 թվականից։


== Կենսագրություն ==
Ավարտել է Երևանի պոլիտեխնիկական ինստիտուտը (1946)։ 1956-1960 թվականներին եղել է ՀԽՍՀ անասնապահության, ապա ՀԽՍՀ գյուղատնտեսության մեքենայացման և էլեկտրիֆիկացման ԳՀԻ-ների բաժնի, 1960-1966 թվականներին՝ Երևանի անասնաբուծական-անասնաբուժական ինստիտուտի գյուղատնտեսական արտադրության մեքենայացման և էլեկտրիֆիկացման, 1966-1979 թվականներին՝ էլեկտրատեխնիկայի ամբիոնների վարիչ։ 1979 թվականից Հայկական գյուղատնտեսական ինստիտուտի գյուղատնտեսության էլեկտրիֆիկացման ամբիոնի վարիչն է։ Գիտական աշխատանքները վերաբերում են էլեկտրաէներգիայի արտադրման, բաշխման և գյուղատնտեսության մեջ կիրառելու հարցերին։ Ստեղծել է նոր ավտոմատ փոխադրամիջոցներ անասնապահական ֆերմաների համար, որոնք լայնորեն կիրառվում են ԽՍՀՄ տարբեր գոտիներում։ Ռոստոմյանը մշակել է մաթեմատիկական մոդելավորման կիրառման մեթոդիկա՝ գյուղատնտեսական բարդ համակարգերի (գյուղատնտեսական համալիրներ, կաթի արդյունաբերության մի շարք ձեռնարկություններ) ֆունկցիոնալ դինամիկայի հետազոտման համար։ Ռոստամյանը եղել է ԽՍՀՄ Մինիստրների խորհրդի գիտության և տեխնիկայի պետական կոմիտեի էներգիայի ու էլեկտրիֆիկացման, Լենինի անվան ԳԳԱ և դրա Անդրկովկասի բաժանմունքի, ԽՍՀՄ գյուղատնտեսության մինիստրության գլխավոր վարչության և այլ գիտությունների խորհուրդների անդամ։


== Երկեր ==
Երկերի փոխադրական աշխատանքների հոսքային գծերը անասնապահական ֆերմաներում, Երևան, 1962։


== Ծանոթագրություններ ==
Հիբեմյաե

Հիբեմյաե (էստ․՝ Hõbemäe), գյուղ Էստոնիայի Վիլյանդիմաա նահանգի Հալլիստե շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մոնտեֆիորինո

Մոնտեֆիորինո (իտալերեն՝ Montefiorino), կոմունա Իտալիայում, գտնվում է Էմիլիա Ռոմանիա մարզի Մոդենա գավառում։
Բնակչությունը ըստ 2004 թվականի տվյալների կազմում է 214 մարդ։ Բնակչության միջին խտությունը՝ 35 մարդ/կմ²։ Զբաղեցնում է 45 կմ² տարածք։ Փոստային ինդեքս՝ 41045։ Հեռախոսային կոդը՝ 0536։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Մելիք-Հաթեհ

Մելիք-Հաթեհ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մարտինկովո (այլ կիրառումներ)

Մարտինկովո, կարող է վերաբերել՝

Մարտինկովո - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Մարտինկովո - գյուղ Ռուսաստանի Սմոլենսկի մարզի Ելնինսկի շրջանի կազմում։
Կոն-Տիկի

Կոն-Տիկի, 2012 թվականին նկարահանված պատմավավերագրական ֆիլմ է համանուն գիտարշավի վերաբերյալ, որի կազմակերպողն էր Թուր Հեյերդալը։ Ֆիլմը հիմնականում նկարահանվել է Մալթայում։ Ֆիլմի նկարահանման գործընթացին մասնակցել են տարբեր երկրներ՝ Նորվեգիա, Դանիա, Գերմանիա, Շվեդիա, և միացյալ թագավորության երկրները։
Ֆիլմը 2012 թվականին նկարահանված բոլոր ֆիլմերից ամենահաջողակն էր Նորվեգիայում, բացի այս նորվեգական ամենամեծ բյուջե ունեցող ֆիլմն է։ Թուր Հեյերդալի կերպարը ֆիլմում մարմնավորում է Պոլ Հագեն Սվեր Վալհեմը։


== Ծանոթագրություններ ==
Պաբլո Սաբալետա

Պաբլո Խավիեր Սաբալետա (իսպ.՝ Pablo Javier Zabaleta, հունվարի 16, 1985 թվական, Բուենոս Այրես, Արգենտինա), արգենտինացի ֆուտբոլիստ, անգլիական Մանչեսթեր Սիթիի և Արգենտինայի ազգային հավաքականի խաղացող։ Հանդես է գալիս աջ պաշտպանի և կենտրոնական կիսապաշտպանի դիրքերում։ 2008 թվականի Օլիմպիական չեմպիոն։ Նաև ունի իսպանական անձնագիր։


== Կենսագրություն ==
Սաբալետան համարվում է «Սան-Լորենսո դե Ալյմագրո» ակումբի սանը, որի հետ 2002 թվականին կնքել է իր առաջին պրոֆեսիոնալ պայմանագիրը։ Իր առաջին մրցաշրջանում նա օգնեց «Սան-Լորենսոյին» հաղթել Հարավամերիկական գավաթը։ 14 տարեկանից հանդես է եկել Արգենտինայի հավաքականի կազմում տարբեր տարիքային խմբերում։ Սաբալետան եղել է Արգենտինայի մինչը 20 տարեկանների հավաքականի ավագը, որը հաղթեց աշխարհի 2005 թվականի առաջնությունը, որն անց էր կացվում Նիդերլանդներում։
Աշխարհի առաջնության հաղթանակից շատ չանցած՝ 2005 թվականի հուլիսին Սաբալետան տեղափոխվեց իսպանական «Էսպանյոլ», իր համար վճարվելով 3 միլիոն դոլար և կնքելով 5 տարվա պայմանագիր։ Առաջին մրցաշրջանից Սաբալետան դարձավ «Էսպանյոլի» հիմնական կազմի խաղացող, 2006 թվականին օգնեց թիմին հաղթել Իսպանիայի գավաթը, իսկ 2006-2007 մրցաշրջանում, որի մեծ մասը նա բաց թողեց ուսի վնասվածքի պատճառով, թիմի հետ խաղաց Ուեֆայի գավաթի եզրափակչում՝ պարտվելով Սևիլյային։ 2005 թվականի սեպտեմբերի 3-ին Սաբալետան իր դեբյուտը նշեց Արգենտինայի ազգային հավաքականում Պարագվայի հավաքականի դեմ 2006 թվականի աշխարհի առաջնության խմբային փուլի խաղում (0։1), բայց կոնկրետ առաջնությանը մարզիչ Խոսե Պեկերմանը նրան չվերցրեց։ Պեկերմանին փոխարինած Ալֆիո Բասիլեն Սաբալետային հաճախակի հրավիրում էր հավաքական, բայց Դիեգո Մարադոնայի՝ գլխավոր մարզչի պաշտոնում հայտնվելով՝ կորցրեց տեղը հիմնական կազմում։
2008 թվականին Պեկինի օլիմպիական խաղերում Սաբալետան Արգենտինայի հավաքականի հիմնական պաշտպանն էր։ Արգենտինացիները նվաճեցին ոսկե մեդալներ՝ հաղթելով առաջնության բոլոր խաղերը և բաց թողնելով ընդամենը 2 գոլ սեփական դարպասը։ 2008 թվականի օգոստոսի 31-ին անգլիական «Մանչեսթեր Սիթին» գնեց Սաբալետային՝ նրա համար վճարելով 6.45 միլիոն ֆունտ ստերլինգ։ Նա ստորագրեց 5 տարվա պայմանագիր և խոստովանեց, որ միշտ երազել է խաղալ Անգլիայում։ 2008-2009 մրցաշրջանում արգենտինացին հանդիսանում էր Մարկ Հյուզի թիմի հիմնական աջ պաշտպանը, միայն թե «Քաղաքայինների» կողմից կենտրոնական պաշտպաններ Ջոլեոնա Լեսկոտայի և Կոլո Տուրեյի ձեռքբերման արդյունքում, ինչպես նաև Մայկի Ռիչարդսի տեղափոխումը պաշտպանության աջ եզր հանգեցրեց նրան, որ 2009-2010 մրցաշրջանը Սաբալետան սկսեց պահեստային լինելով։


== Ելույթների վիճակագրություն ==


== Ձեռքբերումներ ==
Պրեմիեր Լիգայի չեմպիոն. 2013-14
Անգլիայի առաջնության գավաթի գավաթակիր. 2014


== Ծանոթագրություններ ==


== Արտաքին հղումներ ==
Անձնական էջը «Մանչեսթեր Սիթիի» պաշտոնական կայքում Archived 2015-09-07 at the Wayback Machine. (անգլ.)
Ցուցանիշները soccerbase.com կայքում (անգլ.)
Անձնական էջը Чемпионат.com Archived 2015-05-15 at the Wayback Machine.
Տոնո Էռանդո

Անտոնիո Էռանդո Մարիսկալ կամ պարզապես Տոնո Էռանդո, իսպանացի կինոռեժիսոր, սկսել է իր կարիերան գովազդների և տեսահոլովակների վրա աշխատելով։ 1999-ին նա հանդես եկավ որպես Twipsy բազմասերիանոց անիմացիոն ֆիլմի ռեժիսոր, որի կերպարները կերտված էին Խավիեր Մարիսկալի կողմից։ Նա նաև Estudio Mariscal-ի աուդիովիզուալ բաժնի տնօրենն է։ Նրա եղբայրներն են Խավիեր Մարիսկալը և Սանտի Էրրանդոն։


== Ծանոթագրություններ ==
Անտոն Հեյդա

Անտոն Հեյդա (անգլ.՝ Anton Heida, 1878, Պրահա, Բոհեմիայի թագավորություն, Ցիսլեյտանիա, Ավստրո-Հունգարիա - 20-րդ դար), ամերիկացի մարմնամարզիկ և թեթև աթլետ, 1904 թվականի Ամառային Օլիմպիական խաղերի հնգակի չեմպիոն։
1904 թվականի խաղերին Սենթ Լուիսում մարմնամարզությունում Հեյդան մասնակցել է ութ դիսցիպլինաներում։ Նա ոսկե մեդալակիր է 7 մարզագործիքների վրա առաջնությունում, թիմային առաջնությունում, զուգափայտի վրա վարժություններում, հենային և ձիուկի վրա թռիչքներում։ Նա առաջին հնգակի չեմպիոնն է խաղերի պատմության մեջ։ Նա նաև ստացել է արծաթե մեդալ սրոցաքարի վրա մրցույթի ժամանակ, զբաղացրել է 18-րդ տեղը սեփական առաջնությունում և 12-րդ տեղը՝ 9 մարզագործիքների վրա առաջնությունում։
Թեթև աթլետիկայում Հեյդան մրցակցել է միայն եռամրցույթում, որում զբաղեցրել է 59-րդ տեղը։
Այդ օլիմպիադայում Հեյդան դարձել ամենատիտղոսավոր մարզիկը։


== Ծանոթագրություններ ==


== Արտաքին հղումներ ==
Անտոն Հեյդան sports-reference.com կայքում Archived 2010-09-22 at the Wayback Machine.
Գնդեվազի պատմության և մշակույթի անշարժ հուշարձանների ցանկ (Վայոց ձորի մարզ)

Այս հոդվածը ներկայացնում է Վայոց ձորի մարզի Գնդեվազ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 72 հուշարձան (15 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ասար (Ադանայի նահանգ)

Անվան այլ կիրառումների համար տե՛ս՝ Ասար (այլ կիրառումներ)Ասար, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Գաբրիել Բատիստուտա

Գաբրիել Օմար Բատիստուտա (իսպ.՝ Gabriel Omar Batistuta; փետրվարի 1, 1969, Ռեկոնկիստա, Սանտա Ֆե), արգենտինացի նախկին ֆուտբոլիստ։ 
2000-01 մրցաշրջանում իտալական «Ռոմայի» կազմում դարձել է Իտալիայի չեմպիոն՝ ճանաչվելով թիմի լավագույն ռմբարկու, խփած 20 գոլերի շնորհիվ։


== Վիճակագրություն ==


== Նվաճումներ ==
Իտալիայի չեմպիոն՝ 2000/01
Իտալիայի սուպերգավաթակիր՝ 1996, 2001
Իտալիայի գավաթակիր՝ 1995/96
Իտալիայի Սերիա B-ի չեմպիոն՝ 1993/94
Իտալիայի առաջնության լավագույն ռմբարկու՝ 1994/95
Կոպա Ամերիկայի գավաթակիր՝ 1991, 1993
Հարավային Ամերիկայի առաջնության լավագույն ռմբարկու՝ 1991 (6 գնդակ)
Արգենտինայի տարվա ֆուտբոլիստ՝ 1998
Մտնում է ՖԻՖԱ 100-ի մեջ


== Արտաքին հղումներ ==
Պաշտոնական կայք
Հոդված Բատիստուտայի մասին
Մեդվեդկի (գյուղ, Դեմիդովսկի շրջան)

Անվան այլ կիրառումների համար տե՛ս՝ ՄեդվեդկիՄեդվեդկի (ռուս.՝ Медведки), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 168 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուոլթ Դիսնեյ ընկերություն

«Ուոլթ Դիսնեյ ընկերություն» (անգլ.՝ The Walt Disney Company, կամ պարզապես` Disney), ամերիկյան անդրազգային
մեդիա ընկերություն։ Հասույթների չափերով համարվում է աշխարհի ամենախոշոր մեդիա կոնգլոմերատը։
Ընկերության գլխամասային գրասենյակը տեղակայված է Բըրբանկ քաղաքի Բուենա վիստա փողոցի վրա (Կալիֆորնիա նահանգ, ԱՄՆ)։
Հիմնադրվել է 1923 թվականի հոկտեմբերի 16-ին՝ անիմատոր եղբայրներ Ուոլթ և Ռոյ Դիսնեյների կողմից։ Սկզբնապես անվանվել է «Դիսնեյ եղբայրների մուլտստուդիա» (Disney Brothers Cartoon Studio)։
Համագործակցությունը Հայաստանի հեռուստաալիքների հետ
Դիսնեյը 2014 թվականից մինչև հիմա աշխատում է Հայաստանի միակ մշակութային ալիքի հետ, որի հետ համագործակցությունը կայանում է Ֆիլմերի հայաֆիկացում և հեռուստապրեմիերանների իրագործում Հայաստանում առաջին անգամ։


== Ծանոթագրություններ ==


== Արտաքին հղումներ ==
Պաշտոնական կայք
Պաշտոնական բլոգ
Մանտրալ

Մանտրալ, գյուղ Օսմանյան կայսրությունում, Տրապիզոնի վիլայեթի Սյուրմենեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Մանդելա (հեռուստաֆիլմ)

Մանդելա (անգլ.՝  Mandela), ռեժիսոր Ֆիլիպ Սէվիլլայի բրիտանական դրամատիկական հեռուստաֆիլմը։ Գլխավոր դերերում են Դենի Գլովերը և Էլֆրի Վուդարդը։ Նկարահանումները տեղի են ունեցել Զիմբաբվեում։ 1987 թվականի սեպտեմբերի 20-ին HBO ալիքով եթեր հեռարձակված ֆիլմի սկզբնական տևողությունը 139 րոպե էր, բայց հետագայում կրճատվեց մինչև 135 րոպե։


== Սյուժե ==
Ֆիլմում ցուցադրված է Նելսոն Մանդելայի կյանքը՝ փայլուն երիտասարդ փաստաբանից մինչև քաղաքական ակտիվիստ, որը 1948 թվականից 1987 թվականը պայքարում էր ապարտհեյդի դեմ , հատկապես նրա բանտում անցկացրած ժամանակաշրջանը և նրա կնոջ՝ Վինիի, համառությունը սևամորթների և սպիտակամորթների միջև հաշտեցումը խթանելու գործում։


== Քննադատներ ==
Ըստ Դենի Գլովերի՝ Նելսոն Մանդելան իր ազատվելուց հետո՝ 1990 թվականին, հանդիպել է նրան Մասաչուսեթս նահանգի Բոստոն քաղաքում և նշել, որ գոհ է մնացել ֆիլմից։


== Մրցանակներ և անվանակարգեր ==
1988 թվականին Դենի Գլովերը իր դերի համար նոմինացվել է «Էմմի» մրցանակի։ 1989 թվականին Գլովերը ստացել է «CableACE Award» մրցանակը «Ֆիլմի կամ մինիսերիալի դերասան» անվանակարգով իսկ 1990 թվականին՝ «Դրամատիկական սերիալի, մինի սերիալի կամ հեռուստատեսային ֆիլմի նշանավոր դերասան» անվանակարգում ստացել է «NAACP Image Awards»:


== Ծանոթագրություններ ==
Կիրիկան

Կիրիկան, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Ալաշկերտի դաշտում, Շառիան գետի ձախ կողմում, Ալաշկերտ քաղաքից 11 կմ հարավ-արևելք։


== Անվան ստուգաբանություն ==
Կիրիկանը քրդերենից թարգմանաբար նշանակում է «կար աղբյուր»։


== Աշխարհագրություն ==
Տարածքն հարթավայրային էր։ Գյուղի միջով հոսում է Շառիան գետի Խաչլվա վտակը։
Չնայած որ գյուղը հարուստ է աղբյուրներով, ամռան այն մեծապես զրկվում է ջրից։


== Բնակչություն ==
XX դարի սկզբին ուներ 25 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վերդիյի

Վերդիյի (ֆր.՝ Verdilly),  համայնք Ֆրանսիայում՝  Պիկարդիա երկրամասի Էնա գավառում։ Մտնում է Շատո Տիերի կանտոնի կազմի մեջ։ Համայնքի շրջանն է հանդիսանում Շատո Տիերին։
Համայնքի INSEE ծածկագիրն է 02781։


== Բնակչություն ==
Համայնքի բնակչությունը ըստ 2010 թվականի մարդահամարի տվյալների կազմել է 436 մարդ։ 


== Տնտեսություն ==
2010 թվականին 296 մարդկանցից (15—64 տարեկան) 236-ը եղել են առավել ակտիվ տնտեսվարողներ, 60-ը եղել են համեմատաբար ոչ ակտիվ քաղաքացիներ (ակտիվության ցուցանիշը կազմել է 79,7 %, 1999 թվականին եղել է 76,9 %)։ 236 ակտիվ մարդկանցից 215-ը աշխատել են տարբեր ձեռնարկություններում (114 տղամարդ և 101 կին), անաշխատունակների թիվը կազմել է 21 մարդ (9 տղամարդ և 12 կին)։ 60 ոչ ակտիվ քաղաքացիներից 18-ը եղել են կամ աշակերտ կամ էլ ուսանող, 31-ը եղել են թոշակառու, 11-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Վիճակագրության ազգային ինստիտուտ. Վերդիյի (ֆր.)


== Ծանոթագրություններ ==
Աղվեսի խաբեբայությունները

Աղվեսի խաբեբայությունները (ռուս.՝ Проделки лиса), ռուսական նկարված մուլտֆիլմ, որը նկարահանվել է 2010 թվականին, «Օդաչու» ստուդիայում։ Ռեժիսոր Սերգեյ Գորդեևը մուլտֆիլմը գրել է խանտերի հեքիաթի մոտիվներով։
Մուլտֆիլմը մտել է «Гора самоцветов» մուլտսերիալի մեջ։ Մուլտֆիլմի սկզբում երևում են հետևյալ տողերը. «Մենք ապրում ենք Ռուսաստանում, Խանտի-Մանսիյսկում»։


== Սյուժե ==
Մի ժամանակ աղվեսները եղել են սպիտակ գույնի և մարդու հասակի։ Այն ժամանակ նրանք մարդկանց ընկերներն էին, ապրում էին հաշտ ու խաղաղ։ Բայց մի անգամ ամեն ինչ փոխվում է։
Քոչվորների մի հեռու բնակատեղիում մի աղվես էր ապրում։ Նա չէր սիրում աշխատել, սակայն շատ էր սիրում ուտել ուրիշների պաշարները։ Իր ուզածին հասնելու համար նա տարբեր խորամանկություններ էր մտածում։
Վերջիվերջո մարդիկ հոգնում են նրա խաբեբայություններից և ջահերով ընկնում նրա հետևից։ Աղվեսն աղոթում է կրակին, որպեսզի վերջինս իրեն ողջ թողնի, թեկուզ փոքր, միայն թե` ողջ։ Եվ աղվեսը դառնում է փոքրիկ ու խարտյաշ, ասես` կրակից խանձված։ Նրանից էլ ծագում են այժմյան աղվեսները։


== Փառատոններ և պարգևներ ==
2011 — Անիմացիոն կինոյի 16-րդ բաց ռուսական փառատոն Սուզդալում. Ժյուրիի դիպլում` «Ֆիլմի ճիշտ լուծումների համար», «Աղվեսի խաբեբայությունները», ռեժիսոր` Սերգեյ Գորդեև։
2011 — 20-րդ Միջազգային «Ոսկե դյուցազն» կինոֆորում Կուրսկում. հատուկ դիպլոմ` «Ավանդույթի պահպանման և անիմացիոն արվեստում ունեցած ներդրման համար» «Օդաչու» ստուդիային` «Гора самоцветов» շարքի համար։
2011 — Մուլտֆիլմերի մեծ փառատոն. «Մանկական ծրագիր», 2-րդ տեղ։


== Ծանոթագրություններ ==


== Արտաքին հղումներ ==
«Աղվեսի խաբեբայությունները» մուլտֆիլմը «Անիմատոր.ռու» կայքում
Մեկնութիւն սաղմոսաց (5163, Վարդան Արևելցի)

Մեկնութիւն սաղմոսաց, Վարդան Արևելցի (5163), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5163 թվի տակ։ Ձեռագիրը գրվել է 1415 թվականին Կիրակոս գրիչի կողմից։ Կազմող՝ Հովսեփ (1592)։ Ստացողը եղել է Հովհաննես վարդապետը։ Գրված է թղթի վրա, որը ունի 18.5x15 չափս։ Ձեռագիրը կազմված է 281 թերթից։ Գրված է միասյուն, բոլորգրով։ Կազմը` կաշեպատ տախտակ դրոշմազարդ, աստառը՝ շերտազարդ կապույտ կտավ։ Հիշատակարաններ գրչի՝ 9ա, 38ա, 188ա, 275ա, 279ա, 279բ և այլուր, կազմողի՝ 281ա (1592 թ.), հետագայի՝ 280ա, 280բ (1517 թ.), 280 (16-րդ դար)։


== Ծանոթագրություններ ==
Վլադիմիր Պրիգին

Վլադիմիր Պրիգին (ռուս.՝ Влади́мир Ива́нович Пры́гин, հունվարի 13, 1948(1948-01-13)), խորհրդային և ռուսական դիվանագետ։


== Կենսագրություն ==
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1971), ԽՍՀՄ ԱԳՆ դիվանագիտական ակադեմիան (1988) և Ռուսաստանի ԱԳՆ Դիվանագիտական ակադեմիային կից որակավորման բարձրացման ֆակուլտետները (2002, 2003)։ Պատմական գիտությունների թեկնածու։ Դիվանագիտական գործունեությամբ զբաղվում է 1971 թվականից։

1971-1977 թվականներին՝ ռեֆերենտ, կցորդ, Կիպրոսում ԽՍՀՄ դեսպանատան երրորդ քարտուղար։
1977-1980 թվականներին՝ ԽՍՀՄ ԱԳՆ հինգերորդ եվրոպական բաժնի երկրորդ քարտուղար։
1980-1986 թվականներին՝ Հունաստանում ԽՍՀՄ դեսպանության երկրորդ քարտուղար։
1986-1988 թվականներին՝ ԽՍՀՄ ԱԳՆ Դիվանագիտական ակադեմիայի ունկնդիր։
1988-1990 թվականներին՝ ԽՍՀՄ ԱԳՆ առաջին եվրոպական դեպարտամենտի խորհրդական։
1990-1994 թվականներին՝ Հունաստանում ԽՍՀՄ դեսպանության երկրորդ քարտուղար։
1994-1996 թվականներին՝ Ռուսաստանի ԱԳՆ երրորդ եվրոպական դեպարտամենտի բաժնի պետ։
1996-2000 թվականներին՝ Հունաստանում ԽՍՀՄ դեսպանության խորհրդական, խորհրդական-դեսպանորդ։
2000-2003 թվականներին՝ Ռուսաստանի ԱԳՆ երրորդ եվրոպական դեպարտամենտի փոխտնօրեն։
2000-2004 թվականներին՝ Կիպրոսի կարգավորման հարցով Ռուսաստանի ԱԳ նախարարի հատուկ ներկայացուցիչ։
2003 թվականի նոյեմբերի 11-ից-2008 թվականի սեպտեմբերի 16-ը՝ Գաբոնում Ռուսաստանի Դաշնության արտակարգ և լիազոր դեսպան։
2010 թվականի հունվարի 14-ից-2015 թվականի դեկտեմբերի 17՝ Չադում Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1998 թվականի դեկտեմբերի 5)
1-ին դասի արտակարգ և լիազոր դեսպանորդ (2006 թվականի փետրվարի 14)
Արտակարգ և լիազոր դեսպան (2012 թվականի մայիսի 1)


== Ծանոթագրություններ ==


== Արտաքին հղումներ ==
Կենսագրությունը Չադում Ռուսաստանի դեսպանատան կայքում Archived 2017-02-02 at the Wayback Machine.
Կենսագրությունը Ռուսաստանի ԱԳՆ կայքում
Պեդասաառե (գյուղ, Սաառե շրջան)

Անվան այլ կիրառումների համար տե՛ս՝ ՊեդասաառեՊեդասաառե (էստ․՝ Pedassaare), գյուղ Էստոնիայի Յիգևամաա նահանգի Սաառե շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գրեկի (գյուղ, Լիպովա Դոլինայի շրջան)

Գրեկի (ուկրաիներեն՝ Греки), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Գրեկի գյուղում բնակվում էր 33 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեյրան Օսիպով

Սեյրան Օսիպով (դեկտեմբերի 4, 1961(1961-12-04), Հրազդան, Հայկական ԽՍՀ, ԽՍՀՄ - հունվարի 13, 2008(2008-01-13), Ստավրոպոլ, Ռուսաստան), խորհրդային ֆուտբոլիստ, հարձակվող։


== Խաղացողի կարիերա ==
Սեյրան Օսիպովը տասնմեկ տարեկանում ծնողների հետ Հրազդանից տեղափոխվել է Պյատիգորսկ։ Դպրոցում սովորելու տարիներին գրանցվել է թեթև ատլետիկայի խմբակում, բայց գրեթե անմիջապես տեղափոխվել է խուտբոլի խմբակ (մարզիչներ՝ Ի․ Սերոշտան, Ն․ Բրաժկին)։ Շատ է մարզվել, խաղացել է որպես հարձակվող։ Դպրոցն ավարտելուց հետո՝ 1979 թվականին, ընդգրկվել է «Մաշուկի» կազմում։
1980 թվականին տեղափոխվել է Ստավրոպոլի «Դինամո», որը հանդես էր գալիս առաջին լիգայում։ «Դինամոյի» կազմում խաղալիս անցել է բանակային ծառայությունը։ Զորացրվելուց հետո վերադարձել է «Մաշուկ»։
1985 թվականին Նիկիտա Սիմոնյանն Օսիպովին հրավիրել է Երևանի «Արարատ», բայց չլուծված կենցաղային խնդիրների պատճառով Օսիպովը շուտով վերադարձել է Ստավրոպոլ։
1989-1990 թվականներին խաղացել է Բուլղարիայի Պազարջիկ քաղաքի (Ստավրոպոլի քույր-քաղաք) «Խեբիր» ակումբում։ Այնտեղ երկար չի մնացել ակումբում և բուլղարական լիգայում ֆուտբոլային ցածր մակարդակի պատճառով։ Ստավրոպոլում խաղալիս դարձել է ԽՍՀՄ առաջին լիգայի լավագույն ռմբարկուներից մեկը (91 գոլ) և «Դինամոյի» երկրորդ ռմբարկուն նրա ողջ պատմության ընթացքում (102 գոլ)։
ԽՍՀՄ բարձրագույն լիգայում Սեյրան Օսիպյանն անցկացրել է 9 հանդիպում և խփել մեկ գոլ, Ռուսաստանի բարձրագույն լիգայում՝ 45 հանդիպում և 10 գոլ։ Որպես խաղացող աչքի է ընկել տեխնիկական հմտությունների բարձր մակարդակով, եղել է արդյունավետ խաղացող հարձակվող։
Ֆուտբոլային կարիերան ավարտելուց հետո ապրել է Լեհաստանում, սկսել շինարարական բիզնես։
Սեյրան Օսիպովը մահացել է Ստավրոպոլում 2008 թվականի հունվարի 13-ին՝ վետերանների մարզման ժամանակ տեղի ունեցած սրտի նոպայից։ Թաղվել է Պյատիգորսկում։


== Ձեռքբերումներ ==
ԽՍՀՄ առաջին լիգայի գավաթի դափնեկիր – 1990


== Հիշատակ ==
2009 թվականից սկսած Ստավրոպոլում ամեն տարի անցկացվում է Սեյրան Օսիպովի հիշատակին նվիրված մինի ֆուտբոլի մրցաշար վետերանների միջև։


== Ծանոթագրություններ ==


== Աղբյուրներ ==
Николенко Анатолий. Снайпер из созвездия Стрельца // Футбольный курьер. — 1992. — № 1. — с.8-9.